Heshima si utumwa

HESHIMA SI UTUMWA 

Aisee! Heshima si utumwa pia kila utakalolipanda ndilo itakalolivuna. Maisha ya binti Liza lilitoa fundisho zaidi la methali hii. Binti Liza pamoja na aila yake walisakini katika kijiji cha Pangani. Maisha yao yalikuwa yakulalia mate kila kuchao, yaani walikuwa maskini hohehahe. Walisakini katika nyumba la misonge. Kila kuliponyesha nyumba, ingeanza kufurika ungedhani kulikuwa ziwa. 

Abu yake liza angedamka kila kuchao ili kutafuta gange ambayo angalau mapato yake yangeweza kuwafikisha asubuhi. Mama yake Liza, kutokana na mawazo na umaskini wa aila yake, alianza kuugua  huku akichungulia kaburi. Ila hangeweza kuyastahimili akazirudisha nyuzi zake kwa Mola. Huzuni ilioje!  

Majonzi na simanzi iliwakumba. Kifo cha mkewe kilibaki kuwa daka la sadiri la mume wake Bwana Shamago. Inna! Kilio si dawa na yaliyopita si ndwele. Elimu kwa Liza ilikuwa kama ndoto. Wenzake kijijini wangeanza kumcheka kila kulipokutwa. Moyoni mwake alianza kukereka na chuki ulimzidia. 

Gange aliyoifanya baba yake ya uchale ilimtia aibu kijijini. Mashoga yake walianza kumtema kama  masuo. Haya yote yalimsababisha azishushe adabu na heshima kwa baba yake pia hadhi ya familia yake alizishusha kwa sababu ya chuki aliyokuwa nayo, alitaka kupingana na ulimwengu visivyo.  

Bwana Shamago naye fikira zake zilimrudisha kwa wakati aila yake haikuwa imesambaratika. Alianza kulaani maisha yake duniani. Tabia ya mwanao ilivyozidi kubadilika, pia kuugua kwa abu yake kulizidi. Mwenendo wa mwanao ulianza kubadika kama vile mwana anavyokua. 

Binti Liza aliungana na rubaa ya vijana waliokuwa na tabia benibeni. Alianza kutumia madawa ya kulevya na kuwauzia adinasi mihadarati. Binti huyo alikuwa msumbi angeuza mali hiyo ili kupata fedha za kununua mihadarati. Wanakijiji wangemshangaa kwa jinsi alivyogeuka maadili. 

Muda ulivyopita, baba yake alikata kamba kwani walitembelewa na ndege mbaya. Kwa kuwa alikuwa ameitumia mihadarati, hakuyajali ya ulimwengui ila alizidi kulisukuma gurudumu la maisha. Ajabu ilioje! Alizidi kufuja mali kama wasemao ponda mali kufa kwaja. 

Baada ya mwezi miwili kupita, hali ilianza kumkera. Mali na fedha ikapunguka, akaanza kukonda. Akarudilia maisha ya umaskini na alizidi kudhoofika hadi ikawa vigumu kumtofautisha na ng'onda. 

Habari za kushtua alizozipokea ni kuwa aliugua maradhi ya ukimwi, akajipata katika biwi la simanzi. Inna, yakata mbele na nyuma, dunia ni msumeno. Nayo misiba maishani hupokezana yenyewe. Wanakijiji walimsema kuwa aliachiwa laana isiyoweza kufutika hata na wahenga wa zamani. 

Mambo hayo yalimkera sana akaanza kuugua maradhi ya moyo. Alibakia kitandani akiwa amelegea kama mkufu akiwa mfu. Aliwaza na kuwazua huku dunia likimfukuza na Mola kumtema kama masuo. Angeenda wapi wala nani angeweza kumpokea! Aisee ! Shimo ulichimbalo utaliingia mwenyewe, aidha mwiba wa kujidunga huambiwi pole.